184 



djela Suessa, Pencka, Richthoffena, Kirchhoffa i drugih velikana 

 znanosti, nećemo li, da nama sve ono silno blago, koje nam 

 tako obilno nuda divna i veličajna priroda naše domovine, ostane 

 pusto polje — to nama valja osnovu našega rada ustaliti i sa- 

 jeclnićMm silama m započetom smjeru nastaviti. 



Sreća nas je poslužila, što je znanost naša riješila se biljega 

 tuđeg podrijetla, koji je nosila do šezdesetih godina prošloga sto- 

 ljeća i što je najprije pod tuđim okriljem, a onda samostalna 

 oživjela na rođenoj grudi, na kojoj je rodila plemenitim plodom, 

 kojim se podičiti smijemo. Na nama je, da joj njenu samostalnost 

 sačuvamo i da nas ne snađe postidni udarac, i da nam tuđinac 

 otvori oči za naše znanstveno blago, da nas tuđa knjiga pouči 

 o zemljopisu naše domovine. Ali za to treba spreme stručnjaka 

 i pomoći svih, kojima je na srcu a ne samo na ustima ljubav 

 za domovinu. 



